മഹാബലി: പേരിനു പിന്നില് മഹാബലി എന്ന വാക്കിനര്ത്ഥം വലിയ ത്യാഗം ചെയ്തവന് എന്നാണ്. ബലിയുടേയും ബാണന്റെയും വംശ പരമ്ബരക്കാരായിരുന്നു രണ്ടാം ആദി ചേരന്മാര് ഒന്നാം ചേര സാമ്രാജ്യം എന്ന് സംഘം കൃതികളില് നിന്ന് മനസ്സിലാക്കാം. മഹാബലിയെ പില്ക്കാല ചേരരാജാക്കന്മാര് ഒരു ബിരുദമായി സ്വീകരിക്കുകയായിരുന്നു. മഹാബലി എന്നത് ലോപിച്ചാണ് മാവേലിയായത്. എന്നാല് ശക്തിയുള്ളവന് അഥവാ ബലവാന് എന്നര്ത്ഥമുള്ള സംസ്കൃതപദമായ ബലിന് എന്ന വാക്കില് നിന്നാണ് ബലി എന്ന വാക്ക് നിഷ്പന്നമായത് എന്നും അതാണ് മുസ്ലീം സന്യാസിമാര്ക്ക് വരെ മഹാബലി എന്ന പേര് വാരാന് കാരണം എന്ന് ചിലര് വിശ്വസിക്കുന്നു. മഹാഭാരതത്തിലും പുരാണങ്ങളിലും നാടോടിക്കഥകളിലും പ്രതിപാദിച്ചിട്ടുള്ള ബലികള് വ്യത്യസ്തരാണ് എങ്കിലും അവക്ക് തമ്മില് സുപ്രധാനമായ സമാനതകള് കാണുന്നുണ്ട്. എന്നാല് പച്ചമലയാളപദമായ മാവേലിയുടെ അര്ത്ഥം മഹത്തായ കോട്ട അഥവാ വേലി എന്നാണ്. വലിയ കോട്ടയുടെ ഉടമകളായ ചേരരാജാക്കന്മാര്ക്കു മാവേലി എന്നും അവരുടെ രാജ്യത്തെ മാവേലിക്കര എന്നും വിളിച്ചിരുന്നു. ഹിന്ദുപുരാണത്തിലെ ശക്തനായ ഒരു അസുര രാജാവാണ് മഹാബലി. മാവേലി എന്നും കേരളീയര് വിളിക്കുന്നു. കേരളീയരുടെ സംസ്ഥാനോത്സവമായ ഓണം കൊണ്ടാടുന്നത് അദ്ദേഹത്തിന്റെ ഓര്മ്മക്കാണ് എന്ന് വിശ്വസിക്കുന്നു. മഹാഭാരതത്തിലും പുരാണങ്ങളിലും പരാമര്ശിതനായ ദൈത്യരാജാവാണ് യഥാര്ത്ഥത്തില് ബലി എന്നും വിശ്വസിക്കുന്നവരും ഉണ്ട്. എന്നാല് ഗുജറാത്തിലുള്ള രണ്ട് വ്യത്യസ്ത മുസ്ലീം സന്യാസിമാരും പീര് മഹാബലി എന്ന നാമധേയത്തില് അറിയപ്പെടുന്നുണ്ട്. The post മഹാബലി: പേരിനു പിന്നില് first appeared on MalayalamExpressOnline.